Държавен вестник, бр. 27, 2009 г., стр. 9

Б Р О Й  27
Д Ъ Р Ж А В Е Н   В Е С Т Н И К
С Т Р .  9
14. Предложение за Регламент на Европейс-
кия парламент и на Съвета за създаване на
Европейска служба за подпомагане предоста-
вянето на убежище.
Решението е прието от 40-то Народно събра-
ние на 2 април 2009 г. и е подпечатано с офици-
алния печат на Народното събрание.
Председател на Народното събрание:
Георги Пирински
5011
ДЕКЛАРАЦИЯ
на Четиридесетото Народно събрание във връз-
ка с шестдесетата годишнина от основаването
на Организацията на Северноатлантическия
договор и петата годишнина от присъединява-
нето на Република България към нея
Четиридесетото Народно събрание на Репуб-
лика България,
—като отбелязва шестдесетата годишнина от
основаването на Организацията на Северноат-
лантическия договор и петата годишнина от при-
съединяването на Република България към нея;
—като изразява привързаността си към об-
щите ценности, споделяни от съюзниците от
НАТО—демокрация, индивидуална свобода,
върховенство на закона;
—като потвърждава активната си ангажи-
раност в парламентарното измерение на дей-
ността на НАТО;
—като отбелязва със задоволство новото раз-
ширяване на НАТО—трето след падането на
Берлинската стена, с което атлантическата
интеграция на Балканите, започнала през
1952 г., обхваща вече седем държави
и на основание на чл. 86, ал. 1 от Конститу-
цията на Република България,
Д Е К Л А Р И Р А :
1. Увереността си, че процесът на разшире-
ние на НАТО на изток  ще допринесе за пълна-
та и ускорена интеграция на целия балкански
регион в Алианса.
2. Подкрепата и ангажираността си за при-
оритетите на НАТО, най-вече спрямо Афга-
нистан.
3. Очакването си за издигане на качествено
ново ниво на сътрудничеството между НАТО и
Европейския съюз и в тази връзка подкрепя
доклада на Европейския парламент от 28 януа-
ри 2009 г. за ролята на НАТО в архитектурата
на сигурност на Европейския съюз.
4. Убеждението си, че един от най-важните
приоритети на НАТО е стремежът за спечелва-
не на общественото мнение и подкрепата на
гражданите на страните членки за установява-
не на мира в целия свят.
Декларацията е приета от 40-то Народно съб-
рание на 3 април 2009 г. и е подпечатана с офи-
циалния печат на Народното събрание.
Председател на Народното събрание:
Георги Пирински
5070
ПРЕЗИДЕНТ
НА РЕПУБЛИКАТА
УКАЗ № 79
На основание чл. 98, т. 8 от Конституцията
на Република България
П О С Т А Н О В Я В А М :
Награждавам Иван Иванов Станчов с орден
“Стара планина” първа степен за изключител-
но големите му заслуги към Република Бълга-
рия и по повод 80 години от рождението му.
Издаден в София на 1 април 2009 г.
Президент на републиката: Георги Първанов
Министър-председател: Сергей Станишев
Подпечатан с държавния печат.
Министър на правосъдието: Миглена Тачева
5016
УКАЗ № 80
На основание чл. 98, т. 8 от Конституцията
на Република България
П О С Т А Н О В Я В А М :
Награждавам Андрей Лазаров Пантев с ор-
ден “Стара планина” първа степен за изключи-
телно значимите му заслуги за развитието на
българската наука и култура, както и по повод
70 години от рождението му.
Издаден в София на 1 април 2009 г.
Президент на републиката: Георги Първанов
Министър-председател: Сергей Станишев
Подпечатан с държавния печат.
Министър на правосъдието: Миглена Тачева
5017
УКАЗ № 90
На основание чл. 7, ал. 4 от Закона за изби-
ране на членове на Европейския парламент от
Република България
П О С Т А Н О В Я В А М :
Утвърждавам образци на изборни книжа за
произвеждане на избори за избиране на члено-
ве на Европейския парламент от Република
България на 7 юни 2009 г. съгласно приложе-
ния от № 1 до № 59.
Изпълнението на указа възлагам на Минис-
терския съвет.
Издаден в София на 8 април 2009 г.
Президент на републиката: Георги Първанов
Подпечатан с държавния печат.
Министър на правосъдието: Миглена Тачева
5389